musfiqdehan/Preprocessed-MS-IL-POST-Data huggingface dataset:
পরমেশ্বর সমুদয় স্থান অধিকার করত সকল লোকে পরিব্যাপ্ত হইয়া আছেন  এবং পৃথিবী  চন্দ্র  সূর্য্য প্রভৃতি ভূলোক ও দ্যুলোক সমূহ পরমেশ্বরে প্রতিষ্ঠিত রহিয়াছে ৷
সাধক যখন এই মহান সত্যটি বিশেষরূপে হৃদয়ঙ্গম করিতে পারেন  এবং এই ভাবটি ক্রমে যখন তাঁহার জীবনগত হইয়া পড়ে  তখনই তিনি পরমেশ্বরের সহিত এক লোকে বাস করেন ৷
এই অবস্থায় সাধক মহাসমুদ্রস্থিত ক্ষুদ্র ক্ষুদ্র দ্বীপপুঞ্জের ন্যায় অনন্ত ব্রহ্মসমুদ্রের গর্ভে ভূলোক ও দ্যুলোক সমূহকে ভাসমান দেখিতে পান ৷
অতএব দেখা যাইতেছে যে  পরমেশ্বরের সর্বব্যাপিথ্ত্ব ভাবটী ক্রমে যখন সাধকের সমগ্র হৃদয়কে অধিকার করে  তখনই তাঁহার সালোক্য মুক্তি বা পরমেশ্বরের সহিত এক লোকে বাস সিদ্ধ হয় ৷
সাধকের এইরূপ সাোক্য মুক্তির অবস্থা ক্রমে যখন অপেক্ষাকৃত গভীরতা প্রাপ্ত হয়  অর্থাত্ পূর্বোক্ত প্রকারে ব্রহ্মদর্শন বা ব্রহ্মসত্তা-অনুভবের ভাব যখন সাধকের অন্তশ্চক্ষূর উজ্জ্বলতর মূর্তি ধারণ করে ; প্রেমময়ের প্রেমানন যখন তিনি সকল স্থানেই নিঃসংশয়রূপে দেখিতে পান ; যে দিকে দৃষ্টিপাত করেন সেই দিকেই যখন তাঁহার চক্ষু " বিশ্বতশ্চক্ষুর " উজ্জ্বল চক্ষুর উপরে পতিত হইতে থাকে  সেই সময়েই সাধকের প্রভুর সহিত একাত্রাবস্থান ঘটে ৷
যখন সাধকের এই রকম সামীপ্য মুক্তির অবস্থা ক্রমে আরও গভীর ভাব ধারণ করে ; এবং যখন তাঁহার আত্মা জনক পরমাত্মাতে সংলগ্ন হইয়া অবস্থিতি করত সুধাপানে নিযুক্ত থাকে  তখনই তাঁহার সেই অবস্থাকে সাযুজ্য মুক্তি কহে ৷
তদনন্তর ক্রমে যখন সাধক ব্রহ্মসত্তা-সমুদ্রে নিমগ্ন হইয়া আপনার নিজ সত্তা পর্য্যন্ত হারাইয়া বসেন  অর্থাত্ ক্রমে যখন তাঁহার বুদ্ধি মন ব্রহ্মধ্যানে একেবারে লয় বিলয় প্রাপ্ত হয়  তখনই তাঁহার সেই অবস্থাকে নির্ব্বাণ বা চুড়ান্ত মুক্তি বলে ৷
ইহা দ্বারা স্পষ্ট জানা যাইতেছে যে  শাস্ত্রে যদিও সালোক্যাদি নানাপ্রকার মুক্তির প্রসঙ্গ আছে  কিন্তু বাস্তবিক মুক্তি পদার্থ একপ্রকার মাত্র নানা প্রকার নহে ; তবে  সালোক্যাদি যে চারিটি মুক্তির অবস্থা বলা হইল তাহা কেবল সাধকের অনুরাগ বা উপাসনার গভীরতার তারতম্য মাত্র ৷
অর্থাত্ সাধকের ব্রহ্মদর্শনভাব ক্রমশঃ যত উজ্জ্বলতর বেশধারণ করে ; সাধক সর্বপ্রকার পার্থিব ভাব হইতে ক্রমশঃ যত ঐশ্বরিক বা আধ্যাত্মিকভাবে মগ্ন হইতে থাকেন ; দেবাদিদেবের প্রতি তাঁহার অনুরাগ ও উপাসনা যত আপনার সর্বস্ব ধনকে নিকটতম প্রদেশে দর্শন করিতে তাঁহার ভাবে মগ্ন হইতে থাকেন ; ততই তাঁহার মুক্তির অবস্থা উত্তরোত্তর উন্নত হইতে থাকে ৷
এবং জগতের অতীত রূপে মুক্ত স্বভাবে তাঁহার যে অবশিষ্ট অংশ অবস্থিতি করে তাহারই নাম নির্গুণ ব্রহ্ম অথবা তুরীয় ব্রহ্ম চৈতন্য ৷
ঈশ্বর যে কেবল সগুণরূপে সৃষ্ট্যাদি বিকারের মধ্যে অবস্থিতি করেন তাহা নহে  তিনি নির্গুণ রূপে অনাবৃত স্বভাবেও অবস্থিতি করেন ৷
এই প্রকারে পর ব্রহ্মেতে মায়ার অর্থাত্ সৃষ্টিশক্তির একদেশবৃত্তিত্ব শ্রুতিতে উপদেশ করিয়াছেন  অর্থাত্ ব্রহ্মের সৃষ্টিশক্তি তাঁহার পূর্ণভাবের একাংশ মাত্র ৷
সেই পূর্বোক্ত ঈশ্বরশক্তি মায়া ঈশ্বরের সর্ব্বাবয়বব্যাপী নহে  এতদ্বিষয়ে শ্রুতি এবং শারীরিক সূত্র প্রমাণ দর্শাইতেছেন ৷
যথা  পরমেশ্বরের স্বীয় শরীরের কিয়দংশ এই সমুদয় জগতকে ব্যাপিয়া  ও অতিরিক্ত কিয়দংশ নিত্য শুদ্ধ মুক্ত রূপে অবস্থিতি করিয়া আছে ৷
পরমেশ্বর নিরবয়ব  সুতরাং তাঁহার অংশ সম্ভব হয় না  অতএব তাঁহার স্বরূপের কোন অংশ বিকারব্যাপী কোন অংশ অনাবৃত ইহা বলা কি প্রকারে যুক্তি সিদ্ধ হয় ?
নিরংশ নির্বিকার পরমেশ্বরে অংশ আরোপ করিয়া পরমহিতৈষিণী শ্রুতি প্রশ্নকারী শিষ্যদিগের প্রতি উক্তপ্রকার-অংশচ্ছলে উপদেশ করিয়াছিলেন মাত্র ৷
এইমাত্র জানিও যে  আমি একাংশে আমি সমস্ত জগত্কে ব্যাপ্ত করিয়া আছি  এবং আমার অতিরিক্ত অংশ শুদ্ধ মুক্ত নিত্য রূপে অবস্থিত আছে ৷
অতএব কেবলমাত্র বুঝিবার সুবিধার জন্যই প্রথমোক্ত তিনপাদ অনাবৃত ব্রহ্ম  অসঙ্গ ব্রহ্ম চৈতন্য  তুরীয় ব্রহ্ম চৈতন্য  আধার চৈতন্য  নিরুপাধি  নিষ্ক্রিয়  নির্গুণ ইত্যাদি এবং শেষোক্ত একপাদ ঈশ্বর  সর্ব্বেশ্বর  সগুণ  বিরাট  হিরণ্য  বৈশ্বানর ইত্যাদি এবং সমুদয় চারি পাদ পূর্ণব্রহ্ম  পরব্রহ্ম  পরমেশ্বর ইত্যাদি নাম ও বিশেষণ দ্বারা কথিত হইয়া থাকে ৷
সুতরাং তাঁহাদিগের মতে যাঁহারা মুক্তি প্রাপ্ত হইতে ইচ্ছা করেন  তাঁহাদিগকে " আমি ব্রহ্ম " এবং অন্যান্য সকলেই ব্রহ্ম " এইরূপ সাধন করিতে হয় ৷
সুতরাং রামানুজ যে অহং অর্থ বিনাশ করিতে চাহেন নাই  ইহা দ্বারা তিনি এই ভাব প্রকাশ করিয়াছেন যে  তিনি জীবাত্মার অস্তিত্ব বিলোপ করিতে চাহেন না এবং জীবাত্মাকে অর্থাত্ আপনাকে অবিদ্যাবচ্ছিন্ন ব্রহ্মাত্মা বলিয়া বিশ্বাস করিতেও প্রস্তুত নহেন ৷
সেগুলি এই  যথা  " প্রজ্ঞানং ব্রহ্ম "  " অহং ব্রহ্মাস্মি "  " তত্ত্বমসি "  " অয়মাত্মা ব্রহ্ম "  " একেমেবাদ্বিতীয়ম "  " সর্ব্ব খল্বিদং ব্রহ্ম " ইত্যাদি ৷
উদ্দালক ঋষি তত্পুত্র শ্বেতকেতুকে উপদেশ-প্রদানচ্ছলে কহিয়াছিলেন  হে শ্বেতকেতো তুমি তিনিই ( তিনিই তোমার আত্মা ) ৷
যদি বল  সর্বজ্ঞ পরমাত্মার সহিত অল্পজ্ঞ জীবাত্মার ঐক্য কি প্রকারে সম্ভবে হয়  তজ্জন্য বলিতেছেন ` তত্ ' ও ` ত্বং ' পদার্থ স্বরূপ ঈশ্বর ও জীবের পরোক্ষত্ব সর্বজ্ঞত্বাদিতে ও অপরোক্ষত্ব অল্পজ্ঞথ্বাদিতে রূপ পরস্পরবিরুদ্ধ অংশ সকল পরিত্যাগপূর্বক ত্বং পদটি শোধন করিয়া লক্ষণা দ্বারা লক্ষিত ঈশ্বর ও জীবের অবিরূদ্ধাংশ স্বরূপ চিদ্রূপকে ( চৈতন্য মাত্র কে ) গ্রহণ করিলে ব্রহ্মচৈতন্য ও জীবচৈতন্য ঐ উভয় চৈতন্যই এক চৈতনব্য মাত্র রূপে অবশিষ্ট থাকেন ৷
ইহা স্পষ্ট দেখা যাইতেছে যে জীবাত্মার ও পরমাত্মার সকল বিষয়ে ঐক্য নাই  কেবল চৈতন্যমাত্র রূপে ঐক্য হয় ; অর্থাত্ ব্রহ্ম স্বয়ং জীভ নহেন  কিন্তু তিনি জীবের প্রাণ স্বরূপ হন ; তাঁহার অধিষ্ঠানের বিরহে জীবের চৈতন্য থাকে না ; তাঁহার অভাবে জীবাত্মা জড় মাত্র ; সুতরাং ব্রহ্মই আমাদের আত্মার আত্মা বা মুখ্য আত্মা ৷
অতএব উদ্দালক শ্বেতকেতুকে ইহাই কহিয়াছিলেন যে  হে শ্বেতকেতো  সেই ব্রহ্মই তোমার আত্মা  সেই ব্রহ্মই তোমার তুমিত্ব ৷
// মানবগণের হৃদয়মধ্যে মনোবহা নামে যে শিরা আছে ঐ শিরা তাহাদিগের সর্ব্বগাত্র হইতে সঙ্কল্পজ শুক্র গ্রহণপূর্ব্বক উপস্থের উন্মুখ করিয়া দেয় ৷
মন্থন দণ্ডের দ্বারা যেমন দুগ্ধান্ত ঘৃত মথিত হয়  তদ্রুপ সঙ্কল্পজ স্ত্রীদর্শনাদি দ্বারা শুক্র উত্তেজিত হইয়া থাকে ৷
স্বপ্নাবস্থায় স্ত্রীসঙ্গের অসত্ত্বেও মন যেমন সঙ্কল্পজ অনুরাগ প্রাপ্ত হয়  তদ্রূপ ঐ অবস্থায় মনোবহা নাড়ীও দেহ হইতে সঙ্কল্পজ শুক্রকে নির্গত করিয়া দেয় ৷
যে ব্যক্তি দুর্গম পথের ন্যায় ইন্দ্রিয়াদি রূপ বন্ধনকে অতিক্রম করিয়া দোষ সমুদয় পরিত্যাগ করিতে পারেন  তিনিই মোক্ষামৃত পান করিতে সমর্থ হন ৷
যে ব্যক্তি অবিজ্ঞানবান আর সর্ব্বদা অযুক্তমনা অর্থাত্ উপাসনা বিহীন তাহার ইন্দ্রিয় সকল সারথির দুষ্ট অশ্বের ন্যায় বশে থাকে না ৷
কিন্তু যে ব্যক্তি বিজ্ঞানবান আর সর্ব্বদা যুক্তমনা অর্থাত্ উপাসনার ভাবে মগ্ন থাকে  সারথির শিক্ষিত অশ্বের ন্যায় তাহার ইন্দ্রিয় সকল অতি সহজেই বশীভূত হয় ৷
অগৃহস্থ ব্যক্তি স্ত্রীদিগকে দর্শন  স্পর্শন  আলাপ ও পরিহাসাদি ত্যাগ করিবেন ; এবং মিথুনীভূত প্রাণীগণকে অগ্রে পরিত্যাগ করিবেন  অর্থাত্ তাহাদিগকে দর্শন করিবেন না ৷
শ্রীকৃষ্ণ উদ্ধবকে বলিয়াছিলেন যে  যাঁহারা যোগ করিতে প্রবৃত্ত হইয়াছেন কিন্তু এখনও যোগপক্ক হন নাই  রূপ যোগীর শরীরের অভ্যন্তর হইতে উত্থিত উপদ্রব সকলের দ্বারা যদি বিঘ্নীকৃত হয়  সে বিষয়ে এই বিধি বিহিত হইয়াছে - সন্তাপ ও শৈত্যাদি উপদ্রব সকলকে যোগধারণা দ্বারা  বায়ুরোগাদি উপদ্রব সকলকে বায়ুধারণা-সংযুক্ত আসন দ্বারা  কামাদি অশুভদায়ক উপদ্রবকে আমার চিন্তা ও নামসংকীর্ত্তনাদি দ্বারা  এবং দম্ভাদিকে যোগেশ্বরদিগের অনুবৃত্তি দ্বারা অল্পে অল্পে নাশ করিবে ৷
শাস্ত্রকারগণ কৃষ্ণকে পরমেশ্বর রূপে  এবং মদনকে তাঁর পুত্র রূপে  বর্ণন করিয়া অতি সহজ কথায় সাধারাণ লোকদিগকে ইহাই বুঝাইয়া গিয়াছেন যে  যদিও মদন নিতান্ত দুর্দ্দান্ত এবং ত্রিলোক বিজয়ী তথাচ পিতার নিতান্ত অনুগতবর্গের বিপক্ষে বাণ নিক্ষেপ করা তাঁহার পক্ষে সম্ভবপর নহে বাস্তবিকই যাঁহারা পরমদেবের নিতান্ত আশ্রিত এবং সর্ব্বদা উপাসনাশীল হন  তাঁহাদিগের পক্ষে ইন্দ্রিয় দমন নিতান্ত কঠিন ব্যাপার নহে ৷
এইরূপ সন্দেহে যত কালে উপাসনার অর্থনিষ্পত্তি হয় অর্থাত্ একাগ্রতা জন্মে তত দিনই যথা ইচ্ছা উপাসনা করিবেক - ইহা পূর্ব্বপক্ষ ৷
ইহার উত্তর এই যে  অন্তকালে মনে যেভাব উদিত হয় পরলোকে সেইভাব প্রাপ্ত হয়  এই হেতু তাহার সিদ্ধির নিমিত্তে মৃত্যু পর্যন্ত তাহার উপাসনা কর্ত্তব্য ৷
সামান্য উপাসনা করিলে মুক্তি হয় না  যে হেতু সেই উপাসনা হইতে মুক্তির কারণ তত্ত্বজ্ঞান অথবা উত্কৃষ্ট যে ব্রহ্মলোক এই দুয়ের একটিও প্রাপ্ত হওয়া যায় না  এইরূপ শ্রুতিতে এবং স্মৃতিতে দৃষ্ট হইতেছে ৷
যেমন মৃদু আঘাতে মর্ম্মভেদ হয় না বলিয়া মৃত্যু হয় না  কিন্তু দৃঢ় আঘাত হইতে মর্ম্মভেদ হইয়া মৃত্যু হয়  সেইরূপ দৃঢ় উপাসনা হইতে জ্ঞান জন্মিয়া মুক্তি হয় ৷
কোন কোন দুর্ব্বলাধিকারী ভ্রাতার মুখে সময়ে সময়ে এইরূপ উক্তি শুনিতে পাওয়া যায় যে  " যাঁহার রূপ নেই  আকার নেই তাঁহার কি ধ্যান করিব ?
তাঁহাদিগের প্রতি বক্তব্য এই যে  যদি নিরাকার পরব্রহ্মের উপাসনা করিতে তাঁহাদিগের প্রবৃত্তি জন্মিয়া থাকে  তবে তাঁহারা যথাশক্তি তাঁহার উত্কৃষ্ট জ্ঞান ও শক্তির ধ্যান করিবেন ৷
যিনি আত্মরূপে অলিপ্তভাবে সর্বত্র বিদ্যমান আছেন  যাঁহার তুল্য বস্তু অথবা যাঁহা অপেক্ষা শ্রেষ্ঠ বস্তু আর কিছু নাই  সেই নিরীহ  তর্কের অতীত  তেজো রূপে বিদ্যমান  পুরুষকে বারবার নমস্কার করি ৷
// জীবনকে অতিশয় চঞ্চল জানিয়া সেই সন্মাত্র অবিনাশী আত্মাকে জ্ঞাত হও এবং সমুদয় শাস্ত্র-পাঠ পরিত্যাগ পূর্ব্বক সত্য বস্তুর উপাসনা কর ৷
সেই জ্ঞানীর কর্ম্মকরণের প্রয়োজন নাই  এবং তাহা না করিলে হানিও নাই ; আর সমুদ্র যেমন মন্দিরশূন্য হইলে শান্ত হয়  সেইরূপ কোন কর্মাদিতে প্রয়োজন না থাকাতে তিনিও স্বয়ং শান্ত হইয়া যথার্থ স্বরূপে স্থিত হন  শ্রুতিস্মৃতিস্বরূপ মিথ্যা ভ্রান্তিতে আর তাঁহার আবশ্যক থাকে না ৷
চারি বেদ ও সর্ব্ব শাস্ত্র মন্থন করিয়া যোগিগণ নবনীতস্বরূপ সারভাগ পান করিয়াছেন এবং তাহার অসার ভাগ যে তক্র ( ঘোল ) তাহাই পণ্ডিত সকলে পান করিতেছেন ৷
মনুষ্যমাত্রেরই দুই প্রকার জ্ঞান লাভ হইয়া থাকে  এক প্রকার জ্ঞান বেদাদি শাস্ত্র অধ্যয়ন দ্বারা লাভ হয়  তাহাকে শব্দবিষয়ক জ্ঞান কহে  এবং আপনার বিবেক হইতে যে অন্যপ্রকার জ্ঞান উত্পন্ন হইয়া থাকে সেই বিবেক হইতে উত্থিত জ্ঞানকেই পরব্রহ্ম বিষয়ক জ্ঞান কহে ৷
অমৃত দ্বারা পরিতৃপ্ত ব্যক্তির যেরূপ অন্য আহার প্রয়োজন হয় না  তত্ত্বজ্ঞ ব্যক্তির সেই প্রকার শাস্ত্রাধ্যয়নাদিতে প্রয়োজন থাকে না ৷
যদবধি মনুষ্যগণ পরমেশ্বরের প্রকৃত তত্ত্ব অবগত হইতে না পারে ( অর্থাত্ যে পর্য্যন্ত তাঁহাকে অপরোক্ষরূপে জানিতে না পারে )  তদবধি তাহারা তপ  ব্রত  তীর্থদর্শন  জপ  হোম কল্পিত দেবাদির অর্চ্চনা ও বেদাদি শাস্ত্রকথা লইয়া সময় যাপন করে ৷
জ্ঞান প্রথমতঃ অজ্ঞানকে বিনাশ করে এবং শেষে আপনিও বিনষ্ট হয় : যে প্রকার নির্মলীবীজের রেণু মলিন জলের মালিন্য সমুদায় বিনষ্ট করিয়া পশ্চাত্ আপনি বিনাশ প্রাপ্ত হয়  তদ্রূপ অজ্ঞান কলুষতাকে বিনাশ করিয়া জ্ঞানরূপা বিদ্যাও স্বয়ং বিনষ্ট হইয়া থাকে ৷
সকল দুঃখের সীমাস্থান ও আপদের উত্তম ভাণ্ডার এবং সংসার বৃক্ষের বীজস্বরূপ যো আদিম প্রজ্ঞা তাহাকে পশ্চাত্ নাশ করিবেক ৷
// এই পৃথিবীতে তোমার পক্ষে যাহা অতিরম্য বস্তু যদ্যপি জ্ঞান দ্বারা তাহাকে অরম্যরূপে ধারণা করিতে পার ( অর্থাত্ একমাত্র চিরদিনের বস্তু পরমেশ্বরকেই কেবল যদি তুমি রম্য বস্তু বলিয়া বুঝিতে সক্ষম হও )  তবে তোমার চিত্তের অঙ্গচ্ছেদ হইয়াছে এমত আমার বোধ হইবে ৷
( ফুট নোট ) স্বীয় স্বপ্ন অবস্থা ও জাগ্রত অবস্থা উভয়কে প্রত্যক্ষ দেখিয়া আলোচনা করত প্রমাদশূন্য জ্ঞানী ব্যক্তি জাগ্রত অবস্থাকেও স্বপ্ন তুল্য ( ক্ষণস্থায়ী ) রূপে অনুক্ষণ চিন্তা দ্বারা অনুসন্ধান করিবেন ৷
জাগ্রত্ অবস্থায় নিত্যত্ত্ব বুদ্ধি পরিত্যাগ পূর্ব্বক তাহাতে আস্থা পরিত্যাগ করিলে সুতরাং তাঁহাদিগের আর অনিত্য স্ত্রীপুত্রাদি বিষয়ে কখনই পূর্ব্ববত্ অনুরাগ জন্মে না ৷
স্বপ্ন যেরূপ আমরা রাজ্য লাভ করিয়া আনন্দিত হই এবং নিদ্রাভঙ্গ হইলেই তাহাকে স্বপ্ন বলিয়া বুঝিতে পারি ; তদ্রূপ জাগ্রত্ অবস্থায় আমরা মোহবশতঃ স্ত্রীপুত্রাদির প্রতি আসক্তচিত্ত হইয়া কেবারে মুগ্ধভাবে অবস্থিত থাকি  কিন্তু যখন মৃত্যু আসিয়া আমাদিগের পরস্পরকে পরস্পর হইতে অনন্ত কালের জন্য বিযুক্ত করিয়া ফেলে  যখন আমরা আমাদের প্রাণের পুত্তলিকাগণকে চিরদিনের জন্য হারাইয়া জগতে কেবল শূন্যময় দেখিতে থাকি  তখনই আমরা স্পষ্ট বুঝিতে পারি যে  পৃথিবীতে আমাদের যে বস্তুসমাগম - পৃথিবীর যে ধনৈশ্বর্য্য লাভ - এ সকল কিছুই সত্য নহে কেবল স্বপ্নবত্ মাত্র ৷
অতএব যাঁহারা মৃত্যুকর্ত্তৃক জাগরিত হইবার পূর্বেই তত্ত্বজ্ঞান আলোচনা দ্বারা জাগরিত হন  এবং কেবলমাত্র পরমেশ্বরকেই আপনার বন্ধু বলিয়া জানিতে পারেন  তাঁহারাই প্রকৃত জ্ঞানী এবং তাঁহাদিগেরই জীবনধারণ সার্থক ৷
যে ব্যক্তি অর্দ্ধ বিবেক প্রাপ্ত হইয়াছেন কিন্তু অমল ব্রহ্মপদ প্রাপ্ত হন নাই  সেই ব্যক্তি মনে ভোগ ত্যাগ করিতে বিশেষ পরিতাপ জন্মে ৷
যিনি জ্ঞেয় পদার্থ জানিতে পারেন  তাঁহার মনে নিশ্চয়ই ঐ বৈলক্ষণ হয় যে তত্কর্ত্তৃক পুনশ্চ সমগ্র ভোগ আস্বাদ্য হয় না ৷
সেই জ্ঞাতজ্ঞেয় ব্যক্তি বাহ্য অনিত্য সুখ বিষয়ে আসক্তি পরিত্যাগ করিয়া আত্মসুখে নির্বৃত হওত ঘটমধ্যস্থিত দীপপ্রভার ন্যায় অন্তরেই প্রকাশমান থাকেন ৷
বিংশ শতাব্দীর শুরুতে বিশ্ববিখ্যাত বিজ্ঞানী স্যার জে. জে. থনসন  লর্ড রাদারফোর্ড প্রভৃতির পরীক্ষায় প্রমাণিত হয়েছে  পরমাণুর গঠন অত্যন্ত জটিল ৷
ইলেকট্রন ( Electron ) পরীক্ষা : দুটি তড়িত্-দ্বার যুক্ত একটি আবদ্ধ কাচ খুব নিম্নচাপে ( 0.1 মিমি. পারদস্তম্ভের চাপের চেয়েও কম ) কিছু গ্যাস নেওয়া হয় ৷
তড়িত্দ্বার দুটির মধ্যে উচ্চ তড়িত্বিভব সৃষ্টি করলে তড়িত্ মোক্ষণ ( electric discharge ) হয় এবং ক্যাথোড থেকে একরকম রশ্মি বার হয়ে সোজা য়্যানোডের দিকে তীব্র বেগে ছুটে যায় ৷
ক্যাথোড রশ্মির বিভিন্ন বৈশিষ্ট্য থেকে এবং তড়িত্-ক্ষেত্রে বা চৌম্বকক্ষেত্রে তাদের বিক্ষেপের ধরন ( nature of deflection ) থেকে 1897 খ্রীষ্টাব্দে স্যার জে. জে. থমসন সিদ্ধান্ত করেন যে  ক্যাথোড রশ্মি অতি ক্ষুদ্র ক্ষুদ্র অপরা-তড়িত্যুক্ত কণার সমষ্টি ৷
নিম্ন চাপযুক্ত কাচনলে বিভিন্ন গ্যাস এবং বিভিন্ন প্রকৃতির ক্যাথোড নিয়ে পরীক্ষা করে দেখা গিয়েছে একই ধরনের ইলেকট্রন কণা ক্যাথোড থেকে নির্গত হয় ৷
প্রোটন ( Proton ) খুব নিম্ন চাপযুক্ত গ্যাসের মধ্যে তড়িত্ মোক্ষণের ফলাফল সম্পর্কে বিস্তারিত পরীক্ষায় ক্যাথোড রশ্মি ছাড়া আরও এক রকম রশ্মির সন্ধান পাওয়া গিয়েছে ৷
ক্যাথোড রশ্মি যন্ত্রে সচ্ছিদ্র ক্যাথোড ব্যবহার করলে সেই ছিদ্রের মধ্য দিয়ে ক্যাথোড রশ্মি বিপরীত দিকে আর এক রকম রশ্মির প্রবাহ দেখা যায় ৷
নিম্ন চাপযুক্ত হাইড্রোজেন গ্যাসে তড়িত্ মোক্ষণের ফলে যে পরা-তড়িত্্যুক্ত কণা পাওয়া গিয়েছে তার নাম দেওয়া হয়েছে প্রোটন ৷
সাধারণ অবস্থায় প্রোটনের চেয়ে লঘুতর কোন পরা-চড়িত্্যুক্ত কণা দেখা যায় না এবং সমস্ত পরা-তড়িত্্যুক্ত কণার ভর মোটামুটি একটি প্রোটনের ভরের সরল গুণিতক ৷
নিউট্রন ( Neutron ) বিজ্ঞানী রাদারফোর্ড নিউট্রনের কল্পনা করেন এবং 1932 খ্রীষ্টাব্দে বিজ্ঞানী চ্যাডউইক নিউট্রনের যথার্থ অস্তিত্ব প্রমাণ করেন ৷
তেজস্ক্রিয় পদার্থ ( রেডিয়াম  ইউরেনিয়াম প্রভৃতি ) থেকে নির্গত a-রশ্মির ( আলফা-রশ্মি ; দুটি ইলেকট্রন বর্জিত হিলিয়াম পরমাণু ) আঘাতে লঘু পারমাণবিক গুরুত্ব বিশিষ্ট বেরিলিয়াম থেকে এক রকম কণা বের হয় ৷
// গ্যাসীয় পদার্থ এবং চাপ ( Gases and Pressure ) গ্যাসীয় পদার্থের উপর চাপ প্রয়োগ করলে গ্যাসের অণুগুলির আন্তরাণবিক ব্যবধান কমে যায় ৷
কিন্তু চাপ বৃদ্ধি বা হ্রাসে গ্যাসীয় পদার্থের আয়তনের কেবল উল্লেখযোগ্য হ্রাস বা বৃদ্ধি ঘটে তা নয়  একই আয়তনের যে কোন গ্যাসের উপর একই মাত্রার চাপের প্রভাবে আয়তনের পরিবর্তনও একই হয় ৷
পরীক্ষা : পিষ্টনযুক্ত একই আয়তনের তিনটি বেলনাকৃতি চোঙে বা সিলিণ্ডারে একই তাপমাত্রায়  তিনটি গ্যাসীয় পদার্থ বায়ু  অক্সিজেন ও কার্বন ডাই-অক্সাইড আছে ৷
এবার প্রত্যেক সিলিণ্ডারে গ্যাসীয় পদার্থের উপর চাপ P থেকে বাড়িয়ে 2P করলে দেখা যাবে যে  প্রত্যেক সিলিণ্ডারে গ্য্সীয় পদার্থের আয়তন বেশ কমে গেছে এবং লক্ষ্য করলে আরও দেখা যাবে প্রত্যেক সিলিণ্ডারে গ্যাসীয় পদার্থের আয়তন V থেকে কমে 1/2V হয়েছে ৷
এই পরীক্ষায় প্রমাণিত হল চাপের পরিবর্তনে ( চাপমাত্রা অপরিবর্তিত রেখে ) গ্যাসীয় পদার্থের আয়তনের উল্লেখযোগ্য পরিবর্তন ঘটে এবং সম চাপের প্রভাবে যে কোন গ্যাসীয় পদার্থের আয়তনের পরিবর্তন একই হারে হয় ৷
কোন স্থানে ব্যারোমিটারের পারদস্তম্ভের উচ্চতা 76 সেমি. হলে ঐ স্থানের বায়ুমণ্ডলের চাপ হবে 76 সেমি. পারদস্তম্ভের চাপ বা সংক্ষেপে 76 সেমি. বা 760 মিমি. ৷
অর্থাত্ ঐ স্থানের বায়ুমণ্ডল যে চাপ দেয় তা 76 সেমি. উঁচু এবং এক বর্গ সেমি. ক্ষেত্রফলবিশিষ্ট পারদস্তম্ভের ওজনের সমান ৷
কিন্তু একই তাপমাত্রা বৃদ্ধি বা হ্রাসের জন্য কঠিন বা তরল পদার্থের যে হারে আয়তনের বৃদ্ধি বা হ্রাস ঘটে  গ্যাসীয় পদার্থের ক্ষেত্রে আয়তন বৃদ্ধি বা হ্রাসের হার তার চেয়ে অনেক বেশী ৷
0 ডিগ্রি সেণ্টিগ্রেড থেকে 100 ডিগ্রি সেণ্টিগ্রেড-এ উত্তপ্ত করলে  1000 ঘন সেমি. ইস্পাতের আয়তন বৃদ্ধি হয় 3.6 ঘন সেমি. ; 1000 ঘন সেমি. জলের আয়তন বৃদ্ধি হয় 2.8 ঘন সেমি.  আর সেক্ষেত্রে 1000 ঘন সেমি. যে কোন গ্যাসের আয়তন বৃদ্ধি হয় 366 ঘন সেমি. ৷
যেমন  অপরিবর্তিত চাপে 1000 ঘন সেমি. হাইড্রোজেন  অক্সিজেন  কার্বন ডাই-অক্সাইড বা অন্য যে কোন গ্যাসীয় পদার্থের তাপমাত্রা 0 ডিগ্রি সেণ্টিগ্রেড থেকে 1 ডিগ্রি সেণ্টিগ্রেড-এ বৃদ্ধি করলে প্রত্যেক গ্যাসের ক্ষেত্রে আয়তন বৃদ্ধি হবে 3.66 সেমি ৷
সমব্যসযুক্ত এবং সমকোণে বাঁকানো একটি কাচনলের একপ্রান্ত ছিপির সাহায্যে ফ্লাস্কের মুখে বায়ুনিরুদ্ধ অবস্থায় আটকানো আছে ৷
এখন বীকারের জল বার্নারের সাহায্যে গরম করলে ফ্লাস্কের ভিতরের বায়ু উত্তপ্ত হয়ে আয়তনে বাড়বে এবং বায়ুর চাপে পারদ নলের বাইরের দিকে সরে যাবে ৷
ফ্লাস্কে বায়ুর পরিবর্তে বিভিন্ন গ্যাস নিয়ে একই তাপমাত্রা বৃদ্ধি করলে দেখা যাবে প্রত্যেক ক্ষেত্রে পারদের সরণ সমান অর্থাত্ প্রত্যেক গ্যাসের আয়তন বৃদ্ধি এক ৷
এই পরীক্ষায় প্রমাণিত হয় যে  অপরিবর্তিত চাপে সম আয়তনের যে কোন গ্যাসের সম তাপমাত্রা বৃদ্ধিতে একই আয়তন বৃদ্ধি হয় ৷
নলের অপর মুখে দুটি কাঠ ঠুকে শব্দ করলে দেখা যাবে  অগ্নিশিখাটি কেঁপে গেল  অথচ নলের ভিতর দিয়ে ধোঁয়া সজোরে বেরিয়ে এল না ৷
কিন্তু ধোঁয়া সেভাবে বার হয় না বলে প্রমাণিত হয় যে  বাস্তব মাধ্যমের মধ্য দিয়ে শব্দের সঞ্চালনের সময় মাধ্যম স্থানান্তরিত হয় না ৷
( চিত্র 3-11 প্রথম অংশ ) কম্পিত শলাকা যখন স্থির অবস্থান থেকে ডানদিকে আসতে থাকে তখন এর সামনের বায়ুস্তর চাপ পেয়ে সঙ্কুচিত হয় ৷
যতক্ষণ না পর্য্যন্ত শলাকার এক বাহু স্থির অবস্থান থেকে একপাশের সর্বশেষ স্তর পর্য্যন্ত যাচ্ছে ততক্ষণ অবধি এই সঙ্কোচনের কাজ চলবে ৷
এরপর শলাকাটি যখন স্বাভাবিক অবস্থায় ফিরে আসবে  তখন শলাকা ও সঙ্কুচিত বায়ুস্তরের মধ্যে কিছুটা শূন্যতার সৃষ্টি হবে এবং এই বায়ুস্তর প্রসারিত হয়ে স্বাভাবিক অবস্থায় আসতে থাকবে ৷
তখন সামনের তনুভূত বায়ুস্তর আবার কিছু চাপ পেয়ে সঙ্কুচিত হবে এবং স্বাভাবিক অবস্থায় ফিরে আসবে ( চিত্র 3-11  পঞ্চম অংশ ) ৷
// (4) তাপমাত্রার উপর : নির্দিষ্ট দৈর্ঘ্যের প্রস্থচ্ছেদের ও পদার্থের রোধ তাপমাত্রা বৃদ্ধির সঙ্গে বেড়ে যায় ৷
ইণ্ডিয়া রবারের ( ভালকানাইজ্ড ) 24 ডিগ্রি সেণ্টিগ্রেড-এ যে রোধ  0 ডিগ্রি সেণ্টিগ্রেড-এ তার চতুর্গুণ রোধ হয় ৷
কোন পরিবাহীর দুই প্রান্তে বিভব-বৈষম্য যদি 1 ভোল্ট এবং পরিবাহীর মধ্য দিয়ে তড়িত্-প্রবাহের মাত্রা 1 য়্যাম্পিয়ার হয়  তাহলে তখন এ পরিবাহীর রোধকে 1 ওহ্্ম বলা হয় ৷
(2) একক দৈর্ঘ্য এবং একক ক্ষেত্রফলবিশিষ্ট কোন পদার্থের রোধকে ঐ পদার্থের আপেক্ষিক রোধ বা রোধাঙ্ক ( specific resistance or resistiyity ) বলা হয় ( চিত্র 4-5 ) ৷
এই তার এমন ভাবে বেছে নেওয়া হয় যে  বৈদ্যুতিক লাইনের তার যে তাপমাত্রায় গলে  ফিউজ তার এর চেয়ে অনেক কম তাপমাত্রায় গলে যায় ৷
অর্থাত্  লাইনে তড়িতের প্রবাহ মাত্রা বেশী হলে  ফিউজ তার প্রথমেই গলে যায় এবং বৈদ্যুতিক সংযোগ বিচ্ছিন্ন হয়ে যায় ৷
একটি রোধের মধ্য দিয়ে কিছু সময় যাবত্ তড়িত্ প্রবাহিত করলে ঐ তড়িত্ বর্তনীতে যে কাজ হয় তাকে ওয়াট-ঘণ্টা ( watt-hour ) দিয়ে পরিমাপ করা হয় ৷
বাড়ীতে যে ইলেকট্রিক মিটার বসানো থাকে  তার সাহায্যে কিলোওয়াট-ঘণ্টার এককে তড়িত্ ব্যবহারের পরিমাপ ঠিক করা হয় এবং সেই অনুসারেই বিল তৈরি হয় ৷
এর অর্থ হল - বাতিটাতে 220 ভোল্ট বিভব-বৈষম্য সৃষ্টি করলে বাতিটা সবচেয়ে উজ্জ্বল হয়ে জ্বলবে এবং প্রতি সেকেণ্ডে 40 ওয়াট শক্তি ব্যয় করবে ৷
জুলের সূত্র ( Joule's Law ) 1841 খ্রীষ্টাব্দে বৈজ্ঞানিক জুল পরিবাহীর মধ্যে তড়িত্-প্রবাহের ফলে তাপের সঙ্গে তড়িত্-প্রবাহ  রোধ এবং সময়ের পারস্পরিক সম্বন্ধ নির্নয় করেন ৷
সূত্রগুলি এই রকম : (1) প্রবাহ মাত্রার সূত্র ( law of current ) : যখন কোন পরিবাহী তারের মধ্য দিয়ে তড়িত্ প্রবাহিত হয়  তখন যদি পরিবাহী তারের রোধ (R) এবং প্রবাহের সময় (t) অপরিবর্তিত থাকে  তাহলে পরিবাহী তারে উত্পন্ন তাপ (H) প্রবাহ মাত্রার (c) বর্গের সমানুপাতিক হয় ৷
(2) সময়ের সূত্র ( law of time ) : যদি প্রবাহ মাত্রা (c) এবং পরিবাহীর রোধ (R) স্থির থাকে তাহলে  পরিবাহী তারে যে তাপ (H) উত্পন্ন হয়  সেটি তড়িত্-প্রবাহ চলবার সময়ের (t) সঙ্গে সমানুপাতিক হবে ৷
(3) রোধের সূত্র ( law of resistance ) : যদি প্রবাহ মাত্রা (c) এবং তড়িত্-প্রবাহের সময় (t) স্থির থাকে  তা হলে পরিবাহী তারে যে তাপ (H) উত্পন্ন হয়  সেটি পরিবাহীর রোধের (R) সঙ্গে সমানুপাতিক হবে ৷
এই কম্পনের জন্য বায়ুতে তরঙ্গের সৃষ্টি হয় এবং যন্ত্রের কাছে কান রাখলে প্রেরকযন্ত্রে যে কথা বলা হয় তা অবিকল শোনা যায় ৷
কোন বস্তুর ভর বলিতে কতখানি ভর বলিলেই যথেষ্ট ; ভর প্রকাশের জন্য কোন দিক নির্দেশ প্রয়োজন হয় না  শুধু কত তাপমাত্রা তাহা বলিলেই বোঝা যায় ৷
মাপের একক সমূহ ( Units of measurement ) : কোন একটি রাশির পরিমাপ বুঝাইতে গেলে তাহার একটি সুবিধাজনক পরিমাণকে নির্দিষ্ট মান ( standard ) ধরিয়া সমপ্রকার রাশির মাপ লওয়া হয় ৷
সৌভাগ্যক্রমে দেখা গিয়াছে যে  রাশি অসংখ্য হইলেও মাত্র তিনটি রাশির একক ঠিক করিয়া লইলে বাকী সব রাশির একক উহা হইতেই পাওয়া যাইবে ৷
সংজ্ঞা : যে তিনটি রাশির একক পরস্পরের উপর নির্ভরশীল নহে এবং যে তিনটি রাশির একক হইতে অন্যান্য রাশির একক গঠন করা যায় তাহাদের মূল বা প্রাথমিক একক বলে ৷
টেবিল  চেয়ার  কাগজ  জল ইত্যাদি যে সমস্ত দ্রব্যে আমরা ইন্দ্রিয় দ্বারা বুঝিতে পারি এবং যাহার ওজন আছে তাহাই বস্তু ( body ) ৷
সাধারণ অবস্থায় ইট  পাথর  কাঠ ইত্যাদি কঠিন পদার্থ  জল  তেল  দুধ প্রভৃতি তরল পদার্থ এবং হাইড্রোজেন  অক্সিজেন প্রভৃতি বায়বীয় বা গ্যাসীয় পদার্থ ৷
বস্তুর ভর ও ওজন ( Mass and weight of a body ) : পূর্বে উল্লেখ করা হইয়াছে যে বস্তুর ভর বলিতে ঐ বস্তুতে কতটা পরিমাণ জড় বা পদার্থ আছে  তাহাই বুঝায় ৷
বিভিন্ন বস্তুর উপর পৃথিবীর আকর্ষণ বিভিন্ন - অর্থাত্ বিভিন্ন বস্তুর ওজন বিভিন্ন তাহা নিম্নলিখিত সহজ পরীক্ষা দ্বারা দেখানো যাইতে পারে ৷
গ্র্যামে দাগকাটা একটি স্কেলের গায়ে হুকের সাহায্যে একটি স্প্রিং আটকাও এবং স্প্রিংয়ের অপর প্রান্ত হইতে একটি তুলাপাত্র ( scale pan ) ঝুলাও ( চিত্র 1 ) ৷
সংজ্ঞা : উপরিউক্ত আলোচনা হইতে ওজনের সংজ্ঞা হিসাবে আমরা বলিতে পারি যে  কোন বস্তু পৃথিবীর কেন্দ্র অভিমুখে মোট যে আকর্ষণ বল অনুভব করে  তাহাই হইল বস্তুর ওজন ৷
// তাছাড়া  রাসায়নিক পদার্থের বিক্রিয়ায় যে বায়বীয় পদার্থ পাওয়া যায়  তাহাকে গ্যাস বলে এবং কোন তরলকে উত্তপ্ত করিলে যে বায়বীয় পদার্থ পাওয়া যায় তাহাকে বাস্প বলে ৷
যেমন  জিঙ্ক ও সালফিউরিক য়্যাসিডের বিক্রিয়ায় আমরা হাইড্রোজেন গ্যাস পাই কিন্তু কেরোসিনকে উত্তপ্ত করিলে পাই কেরোসিন বাস্প ৷
গরমকালে নদী  পুকুর শুকাইয়া যাওয়া  খোলা পাত্রে খানিকটা জল রাখিয়া দিলে কিছুদিন পরে তাহা উবিয়া যাওয়া  ভিজা কাপড় শুকাইতে দিলে জল শুকাইয়া যাওয়া প্রভৃতি বাস্পায়নের জন্য হয় ৷
বাস্পায়নের হার পরিবর্তনের কারণ : নিম্নলিখিত কারণগুলির জন্য বাস্পায়নের হার পরিবর্তিত হয় : (i) বায়ুর শুষ্কতা : বায়ু যত শুষ্ক হইবে অর্থাত্ বায়ুতে জলীয় বাস্পের পরিমাণ যত কম থাকিবে  বাস্পায়ন তত দ্রুত হইবে ৷
(iii) তরল ও তরলসংলগ্ন বায়ুর তাপমাত্রা : তরল ও তরল সংলগ্ন বায়ুর তাপমাত্রা বৃদ্ধি হইলে বাস্পায়নের হারও বৃদ্ধি পায় ৷
গরম চা বা দুধ খাইবার সময় তোমরা অনেক ডিশে ঢালিয়া খাও  কারণ ডিশে ঢালিলে তরলের উপরতল বিস্তৃত হয় এবং উষ্ণ তরল দ্রুত বাস্পীভূত হইয়া ঠাণ্ডা হয় ৷
(v) তরলের প্রকৃতি : তরল যত উদ্বায়ী ( volatile ) হইবে অর্থাত্ স্ফুটনাঙ্ক যত কম হইবে ঐ তরল হইতে বাস্পায়নও তত দ্রুত হইবে ৷
স্ফুটন তরলের সমস্ত অংশ হইতে সংঘটিত হয় এবং পারিপার্শ্বিক চাপের উপর নির্ভর করিয়া একটি নির্দিষ্ট তাপমাত্রায় শুরু হয় যতক্ষণ পর্য্যন্ত না সমস্ত তরল বাস্পে পরিণত হয় ততক্ষণ পর্য্যন্ত এই তাপ মাত্রা স্থির থাকে ৷
স্বাভাবিক স্ফুটনাঙ্ক ( Normal boiling point ) : প্রমাণ বায়ুমণ্ডলীয় চাপে যে তাপমাত্রায় তরলের স্ফুটন হয়  তাহাকে ঐ তরলের স্বাভাবিক স্ফুটনাঙ্ক বলে ৷
যেমন  জলের স্বাভাবিক স্ফুটনাঙ্ক 100 ডিগ্রী C অর্থাত্ প্রমাণ বায়ুচাপে জলের স্ফুটন 100 ডিগ্রী C তাপমাত্রায় সুরু হয় ৷
প্রথম প্রথম জল একটু উত্তপ্ত হইলে দেখিবে  জলের উপর তল হইতে কিছু কিছু বাস্প উঠিতেছে ও জলে দ্রবীভূত বায়ু বুদ্বুদের আকারে জল জমিতেছে ৷
যখন পারদ প্রায় 70 ডিগ্রী / 80 ডিগ্রী সেলসিয়াস দাগ স্পর্শ করিবে তখন ফ্লাস্কের তলায় জলীয় বাস্পের বুদ্বুদ্ গঠিত হইতে দেখা যাইবে ৷
অবশেষে যখন তাপমাত্রা 98 ডিগ্রী / 99 ডিগ্রী সেলসিয়াসের কাছাকাছি হইবে তখন বুদ্বুদ্্গুলি তলা হইতে উপরে আসিয়া ফাটিয়া পড়িবে এবং জলে একটা আলোড়নের সৃষ্টি হইবে ৷
// স্থিতি-জড়তার দৃষ্টান্ত : (ক) যখন যাত্রীপূর্ণ কোন স্থির গাড়ী হঠাত্ বেগে চলিতে আরম্ভ করে তখন প্রত্যেক যাত্রীই পিছন দিকে হেলিয়া পড়ে ৷
হঠাত্ গাড়ী চলিলে দেহের নিম্নাংশ গাড়ীর সহিত সংলগ্ন বলিয়া গতিশীল হয় কিন্তু ঊর্ধ্বাংশ স্থিতি-জড়তার দরুন স্থির থাকিতে চেষ্টা করে ৷
এখন  একটি স্প্রিং-কে টানিয়া ছাড়িয়া দিলে স্প্রিং কার্ডকে সজোরে আঘাত করিয়া সরাইয়া দিবে কিন্তু বলটিকে বাটির ভিতরে পড়িতে দেখা যাইবে ৷
কিন্তু মাটিতে পা দিবার সঙ্গে সঙ্গে তাহার দেহের নিম্নাংশ স্থির হয় কিন্তু গতি-জড়তার দরুন তাহার দেহের ঊর্ধ্বাংশ গতি বজায় রাখিতে চেষ্টা করে ৷
ঘোড়া ঘোড়া ছুটিতে ছুটিতে যদি হঠাত্ থামিয়া পড়ে তবে ঘোড়সওয়ার ঘোড়ার পিঠ হইতে সম্মুখের দিকে ছিটকাইয়া পড়ে ৷
(খ) চলন্ত গাড়ীর কামরায় কোন আরোহী যদি একটি বল-কে সোজা উপরে ছুঁড়িয়া দেয় তবে কিছুক্ষণ পরে বলটি আবার তাহার হাতে আসিয়া পড়ে - যদিও ইতিমধ্যে আরোহী সামনের দিকে খানিকটা আগাইয়া যায় ৷
বলটি গাড়ীর এবং ভিতরে থাকায় গতি-জড়তার দরুন বল গাড়ীর গতি বজায় রাখে এবং ছুঁড়িয়া দিলেও উহা গাড়ীর সঙ্গে সঙ্গে চলিতে থাকে ৷
বল ( Force ) : প্রথম সূত্র হইতে আমরা জানিতে পারি  কোন বস্তুর স্থির বা গতিশীল অবস্থার পরিবর্তন করিতে হইলে বাহির হইতে বস্তুটির উপর বল আরোপ করিতে হয় ৷
স্থির বস্তুকে সচল করিতে বা সচল বস্তুকে স্থির অবস্থায় আনিতে বা জোরে কিংবা আস্তে আস্তে চালাইতে হইলে বাহ্যিক বল প্রয়োগ না করিলে হয় না ৷
সংজ্ঞা : বাহির হইতে যাহা প্রয়োগ করিয়া বস্তুর স্থির বা গতিশীল অবস্থায় পরিবর্তন করা হয় না বা পরিবর্তন করিবার চেষ্টা করা হয় তাহাকে বল বলে ৷
দ্বিতীয় সূত্রের আলোচনা : দ্বিতীয় সূত্র হইতে আমরা বলের পরিমাপ ( measurement of force ) এবং বল ও ত্বরণের বা মন্দনের সম্বন্ধ নির্ণয় করিতে পারে ৷
ভরবেগের সংজ্ঞা : ভর ও বেগের সমন্বয়ে কোন গতিশীল বস্তুতে যে পরিমাণ গতির ( quantity of motion ) উত্পত্তি হয় তাহাকে ভরবেগ বলে এবং ইহা বস্তুর ভর ও বেগের গুণফলের সমান ৷
একটি ভারী ও একটি হাল্কা বস্তুর উপর যদি একই বল একই সময় ধরিয়া ক্রিয়া করে  তবে হাল্কা বস্তুর উপর যদি একই বল গতিবেগ অপেক্ষা বেশী হইবে কিন্তু উহাদের ভরবেগ সমান হইবে ৷
বলের পরিমাপ ( Measurement of force ) : স্থির বেগে চলন্ত কোন বস্তুর উপর যদি বল প্রয়োগ করা যায়  তবে বলের অভিমুখ অনুযায়ী বস্তুর গতিবেগ বৃদ্ধি পাইতে পারে অথবা হ্রাস পাইতে পারে - অর্থাত্ বস্তুর ভরবেগের পরিবর্তন হইতে পারে ৷
যখন কুলারী মোট বহন করে  ঘোড়া বা গরু গাড়ী টানে  মালী কূয়া হইতে জল তোলে  মাঝি দাঁড় বাহিয়া নৌকা চালায়  মানুষ হাঁটিয়া একস্থান হইতে অন্যস্থানে যায়  তখন তাহারা প্রত্যেকেই কিছু কার্য্য করে ৷
এস্থলে দুইজন মিস্ত্রীর কার্য্যের পরিমাণ যদি তুলনা করিতে হয় তবে স্বভাবতই মনে হয় যে-মিস্ত্রী বেশী সংখ্যায় ইট তুলিল সে-ই বুঝি বেশী কার্য্য করিল ৷
যদি কোন মিস্ত্রী 100 খানা ইট 40 ফুট উচ্চে তোলে এবং অন্য মিস্ত্রী ঐ 100 খানা ইট 20 ফুট উচ্চে তোলে তবে প্রথম জন দ্বিতীয় জন অপেক্ষা দ্বিগুণ কার্য্য করিল ৷
উপরিউক্ত কার্য্যের পরিমাপ করিতে গেলে দুইটি জিনিসের প্রয়োজন হইতেছে - যে-দ্রব্য তোলা হইতেছে তাহার ওজনকে কাটাইবার জন্য প্রদত্ত বল ( force ) এবং যতদূর তোলা হইতেছে সেই দূরত্ব ( distance ) ৷
প্রকৃতপক্ষে যে কোন কার্য্যের পরিমাপ করিতে গেলে যতটা বল প্রযুক্ত হইতেছে এবং বলের প্রয়োগ-বিন্দু ( point of application ) বলের অভিমুখে যতটা সরিয়া যাইতেছে তাহার গুণফল নির্ণয় করিতে হইবে ৷